(પ્રતિનિધિ) અમદાવાદ: અમેરિકાના રાષ્ટ્રીય પ્રમુખ ડોનાલ્ડ ટ્રમ્પ અમદાવાદની મુલાકાતે આવવાના છે ત્યારે અમદાવાદ શહેરમાં જડબેસલાક સુરક્ષા વ્યવસ્થા ગોઠવવામાં આવી છે ગઈકાલે રાત્રે ઉચ્ચ પોલીસ અધિકારીઓ દ્વારા શહેરભરમાં આવેલી ૯૦૦થી વધુ હોટલો અને ગેસ્ટહાઉસોમાં સર્ચ ઓપરેશન કરવામાં આવ્યું હતું અને તમામ પ્રવાસીઓના ડેટા એકત્ર કરવામાં આવ્યા હતા પોલીસ કંટ્રોલ દ્વારા એકલવ્ય સોફટવેરની મદદથી હોટલો અને ગેસ્ટ હાઉસોમાં ઉતરતા પ્રવાસીઓ પર ચાંપતી નજર રાખવામાં આવી રહી છે.